Valėnų piliakalnis

Valėnų piliakalnis, vadinamas Pilale, Raudonkalniu (valstybės saugomas nacionalinio reikšmingumo lygmens kultūros paminklas – unikalus kodas , senas registro kodas – A468P, senas kultūros paminklų sąrašo Nr. AR554) – piliakalnis pietvakariniame Kretingos rajono savivaldybės teritorijos pakraštyje, Valėnų vakarinėje dalyje, Babrūnės dešiniajame krante, 200 m į rytus nuo jos santakos su Dange.

Pasiekiamas keliu Kretinga–Triušiai–Klaipėda (RK2212). Privažiavus Valėnų kaimo kryžkelę, sukama vakarų kryptimi į Šilo gatvę ir ja važiuojama link Dangės upės. Piliakalnis yra už 1,57 km, neprivažiavus upės slėnio, kairėje kelio pusėje – medžiais apaugęs aukštumos kyšulys.

 Piliakalnis 
kairėje|miniatiūra|250x250px|3D modelis
Piliakalnis krantinio tipo, įrengtas Babrūnės dešiniajame krante, į Dangės slėnį įsiterpusioje kalvoje. Kalvos šlaitai statūs, pietinis – 14 m aukščio, leidžiasi į Babrūnės slėnį, o vakarinis – 12 m aukščio, nuožulnesnis, leidžiasi į platų Dangės slėnį.

Aikštelė keturkampė, iškiliu viduriu, pailga šiaurės rytų-pietvakarių kryptimi, apie 70 m ilgio ir iki 40 m pločio. Jos paviršius žemėja link pietvakarinio galo, kuris yra 2 m žemesnis už rytinę aikštelės dalį.

Rytuose ir šiaurės rytuose nuo aukštumos ją skiria 45–48 m ilgio, 8 m pločio ir 1,5 m aukščio puslankio pavidalo pylimas, kurio išorinėje papėdėje buvęs gynybinis griovys.Lietuvos TSR archeologijos atlasas. – Vilnius, 1975. – T. 2. – P. 174–175Lietuvos piliakalniai. Atlasas. – Vilnius, 2005. – T. 1. – P. 466

Į rytus – šiaurės rytus nuo gynybinio pylimo buvusi papėdės gyvenvietė.

Teritorijos plotas – 1,3992 ha.

0,55 km į šiaurės rytus yra Ėgliškių (Andulių) piliakalnis su priešpiliu.

 Istorija 
Piliakalnis vadinamas Pilale, Raudonkalniu. Tapatinamas su vokiečių archeologų minimu Sarčių (Cartų) piliakalniu,Emil Hollack. Erläuterungen zur vorgeschichtlichen Übersichtskarte von Ostpreußen. – Glogau-Berlin, 1908. – S. 188Carl Engel. Einführung in die vorgeschichtliche Kultur des Memellandes. – Memel, 1931. – S. 81Hans Crome. Karte und Verzeichnis der vor- und frühgeschichtlichen Wehranlagen in Ostpreußen. – Altpreußen. – Juni. 1937. – Heft 3. – S. 125 (No. 37)Hans Crome. Verzeichnis der Wehranlagen Ostpreußens. – Prussia. – 1940. – Bd. 34. – T. 1. – S. 145 nors Sarčiai () yra 2 km į pietus, o nuo piliakalnio juos skiria Kėkštai (seniau vadinti Šudabarzdžiais, ) ir Vitiniai ().

Nuo 1972 m. – respublikinės reikšmės archeologijos paminklas (šifras AR554),Lietuvos TSR kultūros paminklų sąrašas. – Vilnius, 1973. – P. 139 (Nr. 554) nuo 1992 m. – Lietuvos Respublikos kultūros vertybė,Lietuvos Respublikos istorijos ir kultūros paminklų sąrašas (1978–1990 m.). – Vilnius, 1993. – D. 1 1997 m. įrašytas į nekilnojamųjų kultūros vertybių registro archeologinių vietų sąrašą,Valstybės žinios – 1998 m. vasario 7 d. – Nr. 14 1998 m. paskelbtas kultūros paminklu,Valstybės žinios – 1998 m. gegužės 27. – Nr. 49 2004 m. pripažintas valstybės saugomu.Valstybės žinios – 2005 m. gegužės 7 d. – Nr. 58-2034

Piliakalnis siejamas su legendinio Kretingos įkūrėjo, gotų karaliaus Armono pilimi, pastatyta 1 tūkstantmečio pirmoje pusėje.Julius Kanarskas. Kretinga. Praeities skraistę praskleidus. – Klaipėda, 2009. – P. 19

 Tyrimai 
1963 m. ir 1966 m. žvalgė Lietuvos mokslų akademijos Istorijos institutas (ekspedicijų vadovas Adolfas Tautavičius), 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1984 m. – Julius Kanarskas, 1992 m. – Lietuvos kultūros paveldo mokslinis centras (ekspedicijos vadovas Vilnius Morkūnas), 2002 m. – Linas Tamulynas (Kultūros paveldo centras), 2013 m. – Jonas Balčiūnas, Arūnas Strazdas, Algirdas Skrupskelis (Kultūros paveldo centras).

1963 m. Sarčiuose neradus Cartų piliakalnio, padaryta prielaida, kad jis gali būti tapatinamas su Valėnų piliakalniu.Adolfas Tautavičius. 1963 m. gegužės 8–28 dienomis vykdytos žvalgomosios archeologinės ekspedicijos Kretingos, Klaipėdos, Šilutės ir Tauragės rajonuose ataskaita. – Vilnius, 1963 m. – Lietuvos istorijos instituto rankraštynas. – F. 1. – B. 187. – L. 15 (Cartai)

1966 m. piliakalnio aikštelėje kultūrinio sluoksnio nepastebėta, tačiau iš gyventojų sužinota, kad ariant piliakalnį išverčiama anglių. Į rytus nuo piliakalnio aptikta papėdės gyvenvietei būdingų liekanų – perdegusio molio tinko fragmentų, geležies šlako ir pan.Adolfas Tautavičius. 1966 m. žvalgomosios archeologinės ekspedicijos ataskaita. – Vilnius, 1967 m. – Lietuvos istorijos instituto rankraštynas. – F. 1. – B. 246. – L. 17-18

1984 m. piliakalnio teritorijoje pastebėta stambių medžio anglies gabalų ir smulkių molio tinko fragmentų, liudijančių apie čia stovėjusius medinius statinius, o į rytus-šiaurės rytus nuo piliakalnio lauke rasta išartų židinių liekanų: perdegusių akmenų, degėsių ir smulkų anglių.Valėnų piliakalnis, Žalgirio apyl., Kretingos raj. – Kretingos rajono savivaldybės paminklotvarkos archyvas. – B. AR-554

1992 m. žvalgant arimą į rytus nuo piliakalnio, papėdės gyvenvietės pėdsakų neberasta.Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita. – Kultūros paveldo centro paveldosaugos biblioteka. – F. 28, ap. 1. – B. 14. – L. 53-54

 Šaltiniai 

 Kultūros paminklų enciklopedija. – Vilnius, 1998

 Nuorodos 

 Lietuvos piliakalniai
 Kretingos krašto enciklopedija 
 Valėnų piliakalnis, vad. Raudonkalniu – LIMIS
 Švyturio laikraštis.lt – 2017 m. rugpjūčio 30 d. 
 Švyturys (Kretinga) – 2017 m. rugpjūčio 30 d. – P. 5 
 Kretingos muziejus.lt – 2017 m. rugpjūčio 30 d. 
 Hillforts.eu atvirųjų duomenų ištekliai

Kategorija:Piliakalniai Kretingos rajone